CELEX: 52017DP0486
Language: hr
Date: 2017-12-12 00:00:00
Title: Odluka Europskog parlamenta od 12. prosinca 2017. o prijedlogu Komisije o obnovi mandata predsjednice Jedinstvenog sanacijskog odbora (N8-0092/2017 – C8-0425/2017 – 2017/0901(NLE))

11.10.2018   
            
            
               HR
            
            
               Službeni list Europske unije
            
            
               C 369/180
            
         
      P8_TA(2017)0486
      Obnova mandata predsjednice Jedinstvenog sanacijskog odbora
      Odluka Europskog parlamenta od 12. prosinca 2017. o prijedlogu Komisije o obnovi mandata predsjednice Jedinstvenog sanacijskog odbora (N8-0092/2017 – C8-0425/2017 – 2017/0901(NLE))
      (Odobrenje)
      (2018/C 369/28)
      
         Europski parlament,
      
                  —
               
               
                  uzimajući u obzir prijedlog Komisije od 29. studenog 2017. o obnovi mandata predsjednice Jedinstvenog sanacijskog odbora (N8-0092/2017)
               
            
                  —
               
               
                  uzimajući u obzir članak 56. stavak 6. treći podstavak i članak 56. stavak 7. Uredbe (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (1),
               
            
                  —
               
               
                  uzimajući u obzir članak 122.a svog Poslovnika,
               
            
                  —
               
               
                  uzimajući u obzir izvješće Odbora za ekonomsku i monetarnu politiku (A8-0393/2017),
               
            
                  A.
               
               
                  budući da je Vijeće 19. prosinca 2014. imenovalo Elke König za predsjednicu Jedinstvenog sanacijskog odbora na razdoblje od tri godine koje je započelo 23. prosinca 2014. (2);
               
            
                  B.
               
               
                  budući da se u skladu s člankom 56. stavkom 7. Uredbe (EU) br. 806/2014 mandat prvog predsjednika Jedinstvenog sanacijskog odbora može jednom obnoviti na razdoblje od pet godina;
               
            
                  C.
               
               
                  budući da je Komisija 29. studenog 2017. donijela prijedlog o obnovi mandata predsjednice Elke König na njezinoj dužnosti u Jedinstvenom sanacijskom odbora i da je taj prijedlog uputila Parlamentu;
               
            
                  D.
               
               
                  budući da je parlamentarni Odbor za ekonomsku i monetarnu politiku potom ocijenio kvalifikacije predložene kandidatkinje za dužnosti predsjednice Jedinstvenog sanacijskog odbora, posebno u odnosu na uvjete utvrđene u članku 56. stavku 4. Uredbe (EU) br. 806/2014;
               
            
                  E.
               
               
                  budući da je u tom odboru 4. prosinca 2017. održano saslušanje Elke König, na kojem je ona održala uvodnu riječ, nakon čega je odgovarala na pitanja članova odbora;
               
            
               
                  1.
               
               
                  odobrava prijedlog Komisije o obnovi mandata Elke König na dužnosti predsjednice Jedinstvenog sanacijskog odbora;
               
            
               
                  2.
               
               
                  nalaže svojem predsjedniku da ovu Odluku proslijedi Europskom vijeću, Vijeću, Komisiji i vladama država članica.
               
            
         (1)  SL L 225, 30.7.2014., str. 1.
      
      
         (2)  SL L 367, 23.12.2014., str. 97.